Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: Az új szerzõdésekre vonatkozó hitelköltség mutató számítására a betéti kamat, az értékpapírok hozama és a teljes hiteldíj mutató számításáról és közzétételérõl szóló 41/1997. (III. 5.) Korm. rendeletnek a teljes hiteldíj mutató számítására
Paragraph Index: 1134

1. Az adatszolgáltatást évente egyszer, a tárgyév január utolsó munkanapján meghirdetett kamatláb alapján kell elkészíteni. Amennyiben az adott konstrukcióban nincs meghirdetett kamatláb, de történt ügyletkötés a tárgyhónapban, akkor az adott típusú konstrukcióban a tárgyhónapban (tárgyhónap: január) kötött legalacsonyabb összegû szerzõdés kamatlábát kell jelenteni. Amennyiben több azonos összegû szerzõdés van, a legrövidebb futamidejût kell választani az adott kategórián belül. Ez alól kivételt képeznek a nem pénzügyi vállalati hitelek, ahol elsõsorban az általánosan meghirdetett kamatlábat kell jelenteni, ha nincs ilyen, akkor a prime rate-et, és amennyiben prime rate-et sem tesz közzé az adatszolgáltató, akkor kell a tárgyhónapban kötött legkisebb összegû szerzõdés kamatlábát jelenteni. Másik kivételt a lakossági betétek jelentik, ugyanis elsõsorban a hagyományos (nem kiemelt) lakossági ügyfelek felé meghirdetett kamatlábakat kell figyelembe venni. Amennyiben azonban nincs meghirdetett kamatláb, a tárgyhónapban kötött legalacsonyabb összegû szerzõdés kamatlába jelentendõ, amely szerzõdés lehet private banki konstrukció is.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes